Aditya Chopra upset with Katrina Kaif?
కత్రినా కైఫ్‌పై ఆది గరంగరం
ప్రముఖ బాలీవుడ్ ఫిలింమేకర్ ఆదిత్యాచోప్రాకి ఇప్పుడు కత్రినా కైఫ్ పేరు వింటేనే ఒళ్లు మండిపోతోందట.
| Updated:
Dec 18, 2015, 04:16PM IST
ప్రముఖ బాలీవుడ్ ఫిలింమేకర్ ఆదిత్యాచోప్రాకి ఇప్పుడు కత్రినా కైఫ్ పేరు వింటేనే ఒళ్లు మండిపోతోందట. పరిశ్రమకి తాను పరిచయం చేసిన హీరోయిన్లకి, లేదా లైఫ్ ఇచ్చిన హీరోయిన్లకి మరోసారి అవకాశం ఇచ్చే దర్శకనిర్మాతల్లో ఆదిత్యాచోప్రా ఎప్పుడూ ముందే వుంటాడు. అలాగే కత్రినా కైఫ్‌కి కూడా గతేడాది అర్జున్ కపూర్ , రణ్‌వీర్ సింగ్ , ప్రియాంకా చోప్రా ప్రధాన పాత్రల్లో రిలీజైన ' గుండే ' సినిమాలో నటించాల్సిందిగా అవకాశం ఇచ్చాడట. అయితే కత్రినా మాత్రం ఈ అవకాశం తనకొద్దంటూ తిరస్కరించిందని.. అప్పటి నుంచి ఆదిత్యా చోప్రాకి ఆమె పేరు వింటేనే ఒళ్లు మండిపోతోందనే టాక్ వినిపిస్తోంది. తాను అడిగితే కాదని చెప్పి కత్రినా క్షమించరాని తప్పు చేసిందని భావిస్తున్న ఆది.. ఆమెపట్ల కాస్త సీరియస్‌గానే వున్నట్లు తెలుస్తోంది. దీంతో ఆనోటోఈనోటా ఈ సంగతి తెలుసుకున్న కత్రినా.. తిరిగి ఆది మెప్పు పొందాలని విశ్వ ప్రయత్నాలు చేస్తున్నట్లు సమాచారం. కానీ ఆది ఇప్పుడామెని క్షమించే మూడ్‌లో లేడట.